***OBČINA SOLČAVA***



***REŽIJSKI OBRAT***

***Solčava 29, 3335 Solčava***

***Tel & fax : 03 839 27 50 & 03 839 27 55***

***e –mail :*** [***obcina@solcava.si***](mailto:obcina@solcava.si)

Datum: 25.11.2021

**OBVESTILO ZA LASTNIKE (UPRAVLJAVCE) MALIH KOMUNALNIH ČISTILNIH NAPRAV O PRVIH MERITVAH ZA MKČN IN PREGLEDU MKČN**

Spoštovani!

Predpisi, ki na podlagi Zakona o varstvu okolja podrobneje predpisujejo ravnanja na področju odvajanja in čiščenja komunalnih odpadnih vod ter upravljanja male komunalne čistilne naprave (MKČN) do 50 PE so naslednji:

* Uredba o odvajanju in čiščenju komunalne odpadne vode, Ur.l.RS, št. 98/15, Uredbo o dopolnitvi Uredbe o odvajanju in čiščenju komunalne odpadne vode, Ur. L.RS, št. 76/17, Uredbo o spremembah in dopolnitvah Uredbe o odvajanju in čiščenju komunalne odpadne vode Ur.l.RS, št. 81/19;
* Pravilnik o prvih meritvah in obratovalnem monitoringu odpadnih voda, Ur.l.RS, št. 94/14, 98/15;
* Uredba o okoljski dajatvi za onesnaževanje okolja zaradi odvajanja odpadnih voda, Ur.l.RS, št. 80/12, 98/15;

Zakonodaja predpisuje obvezno prijavo/registracijo MKČN do 50 PE pri izvajalcu javne gospodarske službe, izvedbo prvih meritev ter obveznosti lastnika (upravljavca) in izvajalca JGS, glede prevzema blata, hranitve dokumentacije ter pregledovanja MKČN do 50 PE.

Zbornica komunalnega gospodarstva Slovenije na svoji [spletni strani](https://www.gzs.si/zbornica_komunalnega_gospodarstva/Novice/ArticleId/51700/seznam-mkcn-ki-na-dan-18112015-izpolnjujejo-pogoje) <https://www.gzs.si/zbornica_komunalnega_gospodarstva>, objavlja seznam ustreznih tipskih MKČN do 50 PE. Za te MKČN je bila predložena ustrezna dokumentacija po predpisih o gradbenih proizvodih.  V seznamu navedene MKČN, po mnenju pooblaščenih evropskih laboratorijev, zagotavljajo izpust primerno očiščene komunalne odpadne vode.

**Postopek prijave, začetek obratovanja, prve meritve in pregledi MKČN do 50 PE**

Ustreznost obratovanja MKČN do 50 PE se ugotavlja z izvedbo poročila o prvih meritvah oz. poročila o pregledu MKČN ali z analiznim izvidom opravljenih meritev.

1. Lastnik (upravljavec) MKČN do 50 PE mora po vgradnji MKČN v roku 15 dni po začetku njenega obratovanja izvajalca javne službe obvestiti [z pisnim obvestilom](http://www.komunala-cerknica.si/wp-content/uploads/2016/09/obvestilo-o-zacetku-obratovanja-mkcn-do-50-pe.pdf) na naslov, Režijski obrat Občine Solčava, Solčava 29, 3335 Solčava. Izvajalec GJS pripravi Obrazec: Obvestilo o začetku obratovanja MKČN do 50 PE in ga posreduje lastniku oziroma upravljalcu MKČN. Pravilno izpolnjen obrazec služi za izdelavo poročila o pregledu MKČN.
2. V prvem letu obratovanja MKČN mora lastnik oz. upravljavec pri [akreditiranem laboratoriju](http://okolje.arso.gov.si/onesnazevanje_voda/tabela/5) naročiti prve meritve iztoka iz naprave in sicer po vzpostavitvi stabilnih obratovalnih razmer, vendar ne prej kot v treh in ne pozneje kot v devetih mesecih po prvem zagonu MKČN. Izvajalec vam bo na podlagi meritev izdal analizni izvid. V kolikor je izvid neustrezen, morate meritve ponoviti.
3. V roku 30 dni po pridobitvi skladnega analiznega izvida mora lastnik MKČN izdelati [Poročilo o prvih meritvah za MKČN do 50 PE](http://www.komunala-cerknica.si/wp-content/uploads/2016/09/porocilo-o-prvih-meritvah-mkcn-do-50-pe.pdf) z zmogljivostjo manjšo od 50 PE in ga skupaj z analiznim izvidom posredovati izvajalcu javne službe, tj. Režijskemu obratu Občine Solčava. Priložite tudi podpisan obrazec Obvestilo o začetku obratovanja MKČN.
4. V prvem naslednjem koledarskem letu po izvedbi prvih meritev (in nato na vsaka 3 leta) izvajalec javne službe opravi pregled MKČN, kjer preveri obratovanje in vzdrževanje MKČN ter način odvajanja komunalne in padavinske odpadne vode. Na podlagi pridobljenih podatkov in terenskega ogleda izvajalec izda poročilo o pregledu. Nadaljnji pregledi MKČN se ne izvedejo, če lastnik v roku za izvedbo pregleda predloži skladne analizne izvide, ki jih je izvedel pooblaščen izvajalec obratovalnega monitoringa.

Seznam akreditiranih laboratorijev za prve meritve najdete na spletni povezavi <http://okolje.arso.gov.si/onesnazevanje_voda/tables/custom/details/tableId/5/id/3106>.

Pridobili smo ponudbo Nacionalnega laboratorija za zdravje, okolje in hrano, OOZ Celje, ki je na ogled na spletnem naslovu Občine Solčava – Režijski obrat – odpadne vode – PONUDBA.

Za dodatne informacije pokličite Režijski obrat Občine Solčava: Rudi Jezernik 03 839 27 58.

Režijski obrat Občine Solčava

Županja Katarina Prelesnik